טסלה רודסטר

טסלה רודסטר (באנגלית: Tesla Roadster) היא מכונית על חשמלית במרכב קופה, שתיוצר על ידי טסלה בייצור מוגבל (1,000 יחידות) משנת 2023. היא הוצגה לראשונה כאב טיפוס בנובמבר 2017. טסלה מתכננת שהיא תהיה המכונית המהירה ביותר בעולם, מהירותה המרבית עומדת על מעל 402.3 קמ"ש והיא מאיצה מ-0 ל-100 קמ"ש בתוך 1.9 שניות. היא הייתה אמורה להיות מיוצרת בשנת 2020 אך הייצור נדחה לשנת 2022. אף על פי ששמה הוא "טסלה רודסטר" מרכבה אינו רודסטר אלא קופה. בספטמבר 2021 דחתה טסלה את הייצור של הרודסטר לשנת 2023. הטסלה רודסטר היא הדור השני של הטסלה רודסטר שהוצגה בשנת 2008 והייתה מבוססת על לוטוס אליז, אלא מכונית חדשה עם קשרים רחוקים לטסלה רודסטר של 2008. בעת השקת הטסלה רודסטר אמר אילון מאסק כי השאיפה שלו היא שהדור השני של הדגם יהיה המסמר האחרון בארון הקבורה של מנוע הבעירה הפנימית", הכוונה להוכיח ליצרני הרכב שמכונית חשמלית יכולה להיות יותר מהירה ממכונית המונעת באמצעות מנוע בעירה פנימית. ביוני 2018 הכריז אילון מאסק על אפשרות לחבילת SpaceX שתוסיף 10 מנועי גז לתמרון יותר טוב. בינואר 2021 אמר אילון מאסק כי הייצור של הטסלה רודסטר ידחה ל-2022. מחירה בארצות הברית יעמוד על 200,000 דולר עם מקדמה של 50,000 דולר. מי שעיצב את הטסלה רודסטר הוא פרנץ פון הולזאהאוזן (אנ'), הטסלה רודסטר היא מכונית קופה עם אפשרות לגג נפתח קטן מזכוכית. היא כוללת כנף קטנה חשמלית הנפתחת במהירות מסוימת. האב טיפוס מציגה הגה בעיצוב של הגה מטוס, וארבעה מושבים - שניים מרווחים מקדימה ושני מושבים קטנים מאחור. טסלה לא מציינת פרטים רבים על מערכת ההנעה, אך עם זאת פרסמה שהטסלה רודסטר מונעת באמצעות שלושה מנועים חשמליים המספקים מומנט מרבי של 1019.4 קג"מ, וסוללת ליתיום יון בקיבולת 200 קוט"ש שתספק טווח נסיעה חשמלי של 1,000 ק"מ. טסלה הודיעה כי אולי תייצר את המנוע כשהוא עטוף בפחמן, דבר שיהפוך את המנוע למהיר יותר. היא מאיצה מ-0 ל-100 קמ"ש בתוך 1.9 שניות וממשיכה ל-160 קמ"ש בתוך 4.2 שניות, וגומעת רבע מייל ב-8.8 שניות. מהירותה המרבית עומדת על מעל ל-402.3 קמ"ש.עם זאת אילון מאסק אמר שאלו הביצועים לאב טיפוס וכי מכונית הייצור תגיע מעבר לזאת. הודות לשיתוף פעולה עם ספייס-אקס מתוכננת להגיע גרסה עם רקטות שתאיץ את המכונית מ-0 ל-100 בתוך פחות מ-1.2 שניות. אסטרמה פולמינאה - מכונית על חשמלית המאיצה מ-0 ל-100 קמ"ש בתוך 1.9 שניות. פינינפארינה בטיסטה - מכונית על חשמלית המאיצה מ-0 ל-100 קמ"ש בתוך 1.9 שניות. רימאק נברה - מכונית על חשמלית, נחשבת למכונית המהירה ביותר בעולם, מאיצה מ-0 ל-100 קמ"ש בתוך 1.85 שניות וגומעת רבע מייל בתוך 8.6 שניות. מדיה וקבצים בנושא טסלה רודסטר בוויקישיתוף אתר האינטרנט הרשמי של טסלה רודסטר הכי מהירה שיש: טסלה חושפת את הרודסטר 2020 החדשה, באתר קארטיוב, ‏17 בנובמבר 2017 אלדד מנורי, טסלה רודסטר החדשה תאיץ תוך 1.9 שניות מעמידה למאה קמ"ש, באתר פורטל הרכב גיר, ‏19 בנובמבר 2017 יואל פלרמן, טסלה מדהימה (1): 1.9 שניות ל-97 קמ"ש, באתר אוטו, ‏19 בנובמבר 2019 ג'ון פורטר, ייצור טסלה רודסטר נדחה ל-2022, באתר theverge, ‏29 בינואר 2021 טום מקפרלנד, טסלה רודסטר החדשה היא ממש לא רודסטר, באתר jalopnik, ‏17 בנובמבר 2017 New Tesla Roadster Coming In 2023*, InsideEVs (באנגלית) Tesla Roadster: nine things we know about the 'smackdown to gasoline cars', באתר theguardian, ‏17 בנובמבר 2017 SpaceX option package for 2020 Tesla Roadster could add more performance, באתר אוטו בלוג, ‏09 ביוני 2018 Carbon-Wrapped Motor May Make Tesla Roadster Even Quicker, באתר insideevs, ‏14 ביוני 2021 Here's What A Battery Researcher Told Us About The Tesla Roadster's Crazy Performance Claims, באתר jalopnik, ‏18 בנובמבר 2017 ELON MUSK UNVEILS TESLA SEMI, ROADSTER IN ‘SMACKDOWN TO GASOLINE CARS’, באתר nerdist, ‏17 בנובמבר 2017